Document ID: /roh_data/filtered/fineweb-2-filterrobots_roh.jsonl.gz/33306

La dubla campiunessa d'Europa en quella disciplina è siglida in Jurtschenko cun ina struva dubla, n’è dentant betg vegnida da sa tschentar sin ils pes, uschia ch'ella ha struvegià il schanugl dretg.
Steingruber ha stuì sa pusar per bandunar il plaz. Tenor l’emprima diagnosa dals medis d'equipa sajan ils lioms dentant intacts. Ulteriuras retschertgas pli detagliadas suondan anc.
Aur va a la Russa Maria Paseka
Gudagnà la medaglia dad aur ha la campiunessa d'Europa Maria Paseka da la Russia avant la defensura dal titel Hong Un Jong da la Corea dal nord e l'Americana Simone Biles. Giulia Steingruber è vegnida rangada sco 7avla. Per la songaglaisa èsi la quarta giada ch'ella gudogna in diplom al campiunadi mundial a Glasgow suenter ch'ella è gia stada en duas disciplinas 5avla ed ina gia schizunt quarta. Plazs da diplom èn plazs en las emprimas 8.
RR sportissimo 17:00